Den nuværende ejer af V58 kaster håndklædet i ringen. Byggeselskabet Olav de Linde søger ny forpagter fra 2017.

Annonce

Hvis du går med en barnedrøm om at drive et spillested, så er chancen her nu.

<p>Spillestedets nuværende ejer, Ebbe Ottzen, har besluttet at stoppe i 2017. Dermed er Byggeselskabet Olav de Linde, som ejer bygningen Vestergade 58, på udkig efter en ny lejer med mod på at drive spillestedet videre. Pressefoto</p>

Det er ovenikøbet et legendarisk et af slagsen, der næste år søger ny forpagter.

V58 - eller Ny V58 som spilledet på Vestergade 58 hedder i dag - har været en del af den århusianske musikscene i 50 år.

Efter tre år i spidsen for den navnkundige musikhule, har den den nuværende ejer, Ebbe Ottzen, besluttet at stoppe.

»J eg har i samråd med min familie og i samarbejde med min udlejer Byggeselskab Olav de Linde besluttet, at eventyret slutter i 2017. Den nærmeste fremtid vil vise, om det gamle legendariske spillested i Vestergade 58, kan fortsætte under en eller anden form. Det håber jeg«, siger Ebbe Ottzen.

Det allerede planlagt program gennemføres som planlagt, og Ebbe Ottzen fortæller, at der fortsat bookes arrangementer i kalenderen.

Byggeselskabet Olav de Linde, der ejer bygningen, håber at der et sted i det århusianske findes en kommende forpagter, der har lyst til at føre stedet videre.

»Vi er naturligvis åbne for seriøse henvendelser, og så må vi se, hvad der sker. Lokalerne har måske også andre anvendelsesmuligheder«, siger chefkonsulent Charlotte L. Clausen fra Byggeselskab Olav de Linde.